กองกำลังสุรนารี จัดกิจกรรมดีๆ ให้น้องๆ ในพื้นที่ชายแดน เนื่องในวันเด็กเเห่งชาติ
กองกำลังสุรนารี จัดกิจกรรมเนื่องในวันเด็กแห่งชาติประจำปี 2566 โดยมีกิจกรรมต่างๆ มากมาย เช่น การจัดแสดงยุทโธปกรณ์ทางทหาร บริการตัดผมฟรี พัฒนาภูมิทัศน์ทาสีโรงเรียน สนามเด็กเล่น การมอบขนมให้กับน้องๆ ในพื้นที่ชายเเดน รวมทั้งการร่วมเล่นเกมต่างๆ เพื่อมอบของรางวัลให้กับเด็กๆ สำหรับกิจกรรมที่หน่วยได้จัดขึ้นต่างสร้างความสุข ความสนุกสนานและความตื่นเต้นให้กับเด็กๆ อีกทั้งเป็นการสร้างแรงบันดาลใจเติมเต็มประสบการณ์ ส่งเสริมการเรียนรู้ให้เด็กๆ ที่จะเติบโตเป็นเยาวชนที่ดี มีคุณภาพ เป็นกำลังหลักสำคัญในการพัฒนาประเทศชาติต่อไป ตามคำขวัญวันเด็กประจำปี 2566 ของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ว่า “รู้หน้าที่ มีวินัย ใฝ่ความดี”